แม่ยกเยอะ
เสี่ย &#8220;วอ&#8221; วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) นับถอยหลังกับการไปเป็นผู้อำนวยการธนาคารออมสินในวันที่ 13 ธ.ค.นี้อย่างใจจดใจจ่อ
10 ธ.ค. 2555

เสี่ย “วอ” วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) นับถอยหลังกับการไปเป็นผู้อำนวยการธนาคารออมสินในวันที่ 13 ธ.ค.นี้อย่างใจจดใจจ่อ
ฤกษ์ดีในการย้ายเมืองของเสี่ยวอ ก็เรียกว่าไม่ธรรมดา 
วันที่ 12 ธ.ค. จะใช้เวลาทั้งวันอำลาพนักงาน ธอส. ตั้งแต่สูงสุดยันพนักงานระดับล่างสุด
ขณะที่การเคลื่อนทัพเข้าทำงานที่ธนาคารออมสินวันแรก ก็จะถอดแบบพระเอกลิเกเนื้อหอมมาเลยทีเดียว เพราะจะมีพนักงาน ธอส.กว่า 200 คน ร่วมเดินทางไปส่งถึงแบงก์ออมสินย่านสะพานควาย
โห่ ฮิ้ว โห่ ฮิ้ว...
ถือเป็นธรรมเนียมปฏิบัติเฉพาะตัวของเสี่ยวอ เพราะช่วงที่โยกจากตำแหน่งรองผู้อำนวยการออมสินอาวุโสไปเป็นเอ็มดี ธอส. ก็มีพนักงานธนาคารออมสินไปส่งถึง ธอส.เช่นกัน
เป็นสีสันเรียกขวัญกำลังใจที่ไม่มีใครเลียนแบบ
เป็นหนุ่มเนื้อหอมแบบนี้เองที่ทำให้หลายคนแอบค้อนขวับจนตากลับแล้ว